**TERMÉSZETVÉDELMI MÉRNÖK**

**BSc**

**ZÁRÓVIZSGA TÉMAKÖRÖK**

**2022. DECEMBER**

**NAPPALI, LEVELEZŐ**

**TERMÉSZETVÉDELMI MÉRNÖK BSc**

**ZÁRÓVIZSGA TÉMAKÖRÖK**

**Természetvédelmi állattan**

A fajszintű védelem fogalomrendszere: ritkaság, gyakoriság, veszélyeztetettség. Állatföldrajzi szempontok a természetvédelmi érték meghatározásában.

Az ex situ és in situ védelem összehasonlítása, formái. A két védelmi forma előnyei-hátrányai, korlátai, lehetőségei. A visszatelepítési programok sikeressége egyes emlősfajok példáján.

Az élőhely feldarabolódásának hatása a közösségekre, populációkra (példákkal).

A kis populációk problémái: a legkisebb életképes populációméret, a populációkra ható változások (genetikai, demográfiai, környezeti). A telepesen fészkelő fajok védelmének lehetőségei.

A tudatformálás szerepe a fajok védelmében, a védelmi programok sikerességében: a Bagolyalakúak példáján

A természetes, illetve természetközeli élőhelyek természetvédelmi kezelésének szerepe a fajok, populációk és közösségek védelmében a hazai túzokállomány védelmének példáján

A puhatestűek rendszertani áttekintése. Fontosabb védett fajok, védelmük lehetőségei.

A pókszabásúak és a rákok rendszertani áttekintése, védelmük lehetőségei.

A kérészek és szitakötők rendszertani áttekintése. Természetvédelmi helyzetük, szerepük a vizes élőhelyek monitorozásában.

A tojócsövesek és a tojókampósok rendszertani áttekintése. Fontosabb (pl.: endemikus) fajok, természetvédelmi jelentőségük.

A hazai bogárfauna általános rendszertani áttekintése (fontosabb családok), természetvédelmi értékelésük. A szaproxilofág fajok védelmi helyzete.

A magyarországi lepkefauna rendszertani áttekintése (fontosabb családok). Néhány védett faj természetvédelmi helyzete.

A magyar halfauna rendszertani áttekintése (rendek szintjén). A gyakorlati halvédelem formái, lehetőségei.

A hazai halfauna természetvédelmi értékelése. A betelepített, terjeszkedő, behurcolt fajok jelentősége a természetes haltársulások fennmaradásában.

A kétéltűek rendszertani áttekintése. A kétéltűek védelmének elméleti és gyakorlati alapjai. A hazai fajok védelmi prioritásai.

A hüllőfajok rendszertani áttekintése, természetvédelmi vonatkozásuk. A hazai fajok természetvédelmi értékelése.

A madarak védelmi helyzete Európában és Magyarországon. A Sólyomalakúak rendszertana, fajaik.

Madárvédelmi programok: az intenzív és a hagyományos madárvédelem. A madárvédelem, mint a természetvédelmi ismeretterjesztés eszköze.

A denevérek és a rágcsálók rendszertani és természetvédelmi áttekintése. Gyakorlati problémák, megoldási lehetőségek.

A természetvédelem és a vadgazdálkodás szempontjából kiemelt madár- és emlősfajok védelme. Vadászható madarak Magyarországon – természetvédelmi problémák a Lúdalakúak példáján.

**Természetvédelmi növénytan**

A mohák rendszertana, fontosabb fajok, természetvédelmi jelentőségük.

A harasztok rendszertani áttekintése, fontosabb fajok, természetvédelmi jelentőségük.

A nyitvatermők rendszertani áttekintése, fontosabb fajok, természetvédelmi vonatkozásaik.

A növényvilág magyarországi védelmének történeti áttekintése. A Ranunculacae család fontosabb fajai, természetvédelmi vonatkozásaik.

A növényfajok védetté nyilvánításának szempontjai. A Rosaceae család fajai, természetvédelmi jelentőségük.

A növényfajok in situ és ex situ védelmi lehetőségei. A zuzmók jellemzése – természetvédelmi vonatkozások.

A magyar flóra veszélyeztetettsége. Az Apiaceae család fajai, természetvédelmi vonatkozások.

A Kárpát-medence vegetációtörténetének ismertetése a holocén időszakban. A Lamiaceae család fajai, természetvédelmi vonatkozások.

A Nyugat-Dunántúl flóravidékének áttekintő elemzése. A Fabaceae család fajai, természetvédelmi vonatkozások.

A Dél-Dunántúl flóravidékének áttekintő elemzése, növényzete, jellemző növényfajai. A Scrophulariaceae család fajai, természetvédelmi vonatkozások.

Az Alföld flóravidékének áttekintő elemzése, növényzete, jellemző növényfajai. A Brassicaceae család fajai, természetvédelmi vonatkozások.

A Dunántúli-középhegység flóravidékének áttekintő elemzése, növényzete, jellemző növényfajai. Az Amaryllidaceae család fajai, természetvédelmi vonatkozások.

Az Északi-középhegység flóravidékének áttekintő elemzése, növényzete, jellemző növényfajai. A Fagaceae, család fajai, természetvédelmi vonatkozások.

Az Aceraceae és a Liliaceae család fajai, természetvédelmi vonatkozások.

Az Asclepiadaceae és az Iridaceae család fajai, természetvédelmi vonatkozások

A gyepek szerepe védelme és minősítése. Az Orchidaceae család fajai, természetvédelmi vonatkozások.

Lápi élőhelyek. Ismertebb hazai lápjaink. A Boraginaceae család fajai, természetvédelmi vonatkozások.

Az özönnövények és hatásuk a magyar flórára. A Salicaceae család fajai, természetvédelmi vonatkozások.

A természetvédelmi botanika feladata, tárgya. A Caryophyllaceae család – természetvédelmi vonatkozások.

Energianövények. Az Asteraceae család fajai, természetvédelmi jelentőségük.

**Magyarország földtana és természetföldrajza**

Magyarország földtörténete: A középidő földtörténeti emlékei.

Magyarország földtörténete: Az újidő földtörténeti emlékei. A földtani értékek természetvédelmi jelentősége.

Magyarország ásványi nyersanyagai: energiahordozók és ércek. A bányászat és a természetvédelem kapcsolata.

Magyarország éghajlatának általános áttekintése. Az éghajlati elemek jellegzetességei.

Magyarország vízrajzi adottságai. Folyóvizek, tavak, felszín alatti vizek. A vízhálózat veszélyeztető tényezői, védelmük lehetőségei. Víztani értékek.

Magyarország talajtani adottságai. A talaj és a természetes növényzet összefüggése. Talajpusztulás és a talajvédelem.

Magyarország tájai: az Alföld. Kialakulása, felszíne, éghajlata, növényzete. Az Alföld résztájai.

Alföldi nemzeti parkjaink: a Hortobágyi- és a Kiskunsági Nemzeti Park. Földrajzi környezetük, főbb természeti és kulturális értékeik.

Magyarország nagytájai: a Kisalföld. Kialakulása, természetföldrajzi jellemzői. A Kisalföld résztájai, természetföldrajzi viszonyaik. A Fertő-Hanság Nemzeti Park.

Magyarország nagytájai: az Alpokalja. Kialakulása, természetföldrajzi jellemzői. Résztájai, természetföldrajzi viszonyaik. Az Őrségi Nemzeti Park.

Magyarország nagytájai: A Dunántúli-dombvidék és a Mecsek. Kialakulásuk, természetföldrajzi jellemzőik. Résztájaik, természetföldrajzi viszonyaik. A Duna-Dráva Nemzeti Park.

Magyarország nagytájai: a Dunántúli-középhegység. Kialakulása, természetföldrajzi jellemzői. A Dunántúli-középhegység résztájai, természetföldrajzi viszonyaik. A Balaton-felvidéki Nemzeti Park. Földrajzi környezete, főbb természeti és kulturális értékei.

Magyarország nagytájai: az Északi-középhegység. A Visegrádi-hegység és a Börzsöny. Kialakulásuk, természetföldrajzi jellemzésük. A Duna-Ipoly Nemzeti Park. Földrajzi környezete, főbb természeti és kulturális értékei.

Magyarország nagytájai: Az Északi-középhegység: A Bükk, az Aggteleki-karszt és az Észak-magyarországi medencék. Kialakulásuk, természetföldrajzi jellemzésük

Hegyvidéki nemzeti parkjaink: a Bükki Nemzeti Park és az Aggteleki Nemzeti Park. Természetföldrajzi helyzetük, főbb természeti és kulturális értékeik.

A Cserhát, a Mátra és a Zempléni-hegység természetföldrajzi jellemzői. Kialakulásuk, természetföldrajzi jellemzésük

A Kárpát-medence és Magyarország földrajzi helyzete, határai. A Kárpát-medence természetföldrajzi felosztása, részei.

Magyarország legfontosabb kőzetei. Magmás- és üledékes kőzetek.

Magyarország legfontosabb ásványai. Lelőhelyeik, keletkezésük.

Földtörténeti korbeosztás. Magyarország földtörténete: az előidő és az óidő földtörténeti emlékei.

**Természetvédelmi jog**

A természeti területek, az élőhelyek, élő szervezetek védelmére vonatkozó előírások áttekintő elemzése a természet védelméről szóló 1996. évi LIII. törvény, valamint a kapcsolódó jogszabályok alapján.

A védett természeti területek és értékek fő típusai. A védetté nyilvánítás indokai. A védetté nyilvánításra jogosultak köre a természet védelméről szóló 1996. évi LIII. törvény alapján.

A védett természeti területek kategóriáinak felsorolása (a természet védelméről szóló 1996. évi LIII. törvény, továbbá a nemzetközi kötelezettségvállalások alapján), a rájuk vonatkozó speciális követelmények rövid ismertetése.

A védett természeti területekre vonatkozó szabályozási megoldások rendszerének áttekintése, a védett természeti területekre vonatkozó általános (tilalmak, korlátozások, engedélyhez kötöttség) és speciális (erdő-, vadgazdálkodási, tájvédelmi) előírások a természet védelméről szóló 1996. évi LIII. törvény alapján.

A barlangokra vonatkozó előírások a természet védelméről szóló 1996. évi LIII. törvény, valamint a kapcsolódó jogszabályok alapján.

A védetté (fokozottan védetté) nyilvánított növényfajokra, illetve növénytársulásokra vonatkozó előírások a természet védelméről szóló 1996. évi LIII. törvény, valamint a kapcsolódó jogszabályok alapján.

A védetté (fokozottan védetté) nyilvánított állatfajokra vonatkozó előírások a természet védelméről szóló 1996. évi LIII. törvény, valamint a kapcsolódó jogszabályok alapján.

A természetvédelmi tevékenység és a gazdálkodás kapcsolata a jogi szabályozás tükrében (tilalmak, korlátozások elrendelhetősége, természetvédelmi célú támogatás, kártalanítás szabályai, a védett állat kártételére vonatkozó speciális szabályok).

Ismertesse az állami szervek (Országgyűlés, Kormány, a természetvédelmi feladatok ellátásáért felelős miniszter és irányítása alá tartozó államigazgatási szervezetek) és az önkormányzatok természet védelmével kapcsolatos feladat-, és hatásköreit!

A Természetvédelmi Őrszolgálatok, az állami természetvédelmi őrök, valamint a települési önkormányzati természetvédelmi őr jogállása, intézkedési jogai és kötelezettségei, az őrökre vonatkozó főbb szabályok áttekintése.

A jogi szabályozás, valamint a környezet-, illetve természetvédelem kapcsolata.

A természet védelmére vonatkozó jogi szabályozás hazai fejlődésének történeti áttekintése (a szabályozás kezdeteitől a hatályos jogi szabályozásig).

A természet védelmével kapcsolatos multilaterális nemzetközi szerződések, egyezmények áttekintése, hazai vetületük bemutatása.

Az Európai Unió szabályozása és a természetvédelem kapcsolata.

Ismertesse a természet védelmének célját, alapelveit és fogalomrendszerét a természet védelméről szóló 1996. évi LIII. törvény alapján!

A természet általános védelmén belül a tájak általános védelmére, az egyedi tájértékek védelmére vonatkozó előírások áttekintése a természet védelméről szóló 1996. évi LIII. törvény, valamint a kapcsolódó jogszabályok alapján.

Ismertesse a természetvédelmi igazgatási és hatósági intézményrendszer jelenlegi struktúráját!

Ismertessen egy Ön által kiválasztott – hazánk által aláírt, vagy kihirdetett – nemzetközi természetvédelmi egyezményt és annak hazai végrehajtását / eredményeit! (Ramsari, Washingtoni, Bonni, Berni, Világörökségi, stb.)

Ismertesse a madárvédelmi- és az élőhelyvédelmi irányelv tartalmát, hazai vetületét és a Natura 2000 jelleghez kapcsolódó specialitásokat!

Ismertesse az ex lege védelem hatálya alá tartozás (jog)következményeit!

Debrecen, 2022. október 10.

**Dr. Juhász Lajos**

egyetemi docens

tanszékvezető